kardosdrur/scandi-wiki huggingface dataset:
18. århundrede f.Kr.

Århundreder: 19. århundrede f.Kr. – 18. århundrede f.Kr. – 17. århundrede f.Kr.

Begivenheder 
 Ca. 1786 f.Kr.: Kong Hammurabi af Babylon giver Hammurabis lov.

 
Århundreder
Puslingen

Puslingen  er en dværg, der er kompagnon til en anden skurk Fritz Farlig. Han er god til at skyde og på grund af sit makkerskab, er han fjende af Mickey Mouse.

Anders And-figurer
Madam Mim

Madam Mim er en heks, der bor i skoven omkring Andeby. Hun optrådte oprindelig i tegnefilmen Sværdet i stenen i 1965, men fik så et spin-off i form af sin egen tegneserie, hvor hun er mere komisk end egentlig uhyggelig. Hun kan i visse historier endda være godmodig, hvis hun optræder i samspil med f.eks. Rip, Rap og Rup.

På et tidspunkt arbejdede hun meget sammen med Bjørnebanden, som hun har et specielt had-kærlighedsforhold til, og hun har ved lejlighed allieret sig med Hexia de Trick og Sorte Slyngel, som hun er noget forelsket i.

På et tidspunkt blev hun grebet af eventyret om Snehvide og drømte om, at der ville komme en prins og bortføre hende.

Eksterne henvisninger 
 
 

Anders And-figurer
1786 f.Kr.



Begivenheder 
 ca. – Hammurabis lov, verdens ældste, bevarede lovsamling.

Født

Dødsfald 

86
Politimester Striks

Politimester Striks  er leder af politiet i Andeby og ven af Mickey Mouse. Mickey er en god detektiv, og han hjælper derfor ofte Striks med at fange forbryderne i Andeby, der ofte er Sorteper eller Sorte Slyngel. Han blev skabt af Floyd Gottfredson og blev senere fast figur i Paul Murrys historier.

Anders And-figurer
Dansk Fægte-Forbund

Dansk Fægte Forbund (DFF) er et specialforbund under Danmarks Idræts-Forbund (DIF).

Forbundet er stiftet 14. maj 1907 og blev optaget i DIF i 1907. Forbundet er desuden medlem af Fédération Internationale d'Escrime og Union Europeenne D´Escrime..

Medlemstallet i de 27 klubber under DFF blev i 2006 opgjort til 1.552 [Kilde: Danmarks Idræts-Forbund].

Fægteklubber i Danmark 

 Akademisk Fægteklub
 Frederiksberg Slots Fægteklub
 Fægteklubben En-Garde 
 Fægteklubben Fléche
 Fægteklubben Mahaut 
 Fægteklubben Pré
 Fægteklubben Trekanten 
 Fægteklubben Vojens
 Gilleleje Fægteklub 
 Hellerup Fægte-Klub
 Hillerød Fægte Klub
 Hørsholm Fægte Klub
 Jysk Akademisk Fægteklub 
 Kalundborg Fægteklub 
 Næstved Fægte Klub 
 Odense Fægte Klub 
 Roskilde Fægte Klub 
 SAG-Fægtning 
 Samsø Fægteklub 
 Sankt Annæ Fægteklub
 Slagelse fægteklub
 TVF-Fægtning - Thisted
 Varde Fægte Klub
 Aalborg Fægteklub 
 Aarhus Femkamp

Danske guldmedaljevindere ved OL, VM og EM

Ellen Osiier OL 1924 - fleuret

Oda Mahaut EM 1926 - fleuret

Ulla Barding-Poulsen, Aase Holgersen, Inger Klingt, Gerda Munck, Grete Olsen og Mitzi With EM 1932 - fleuret (hold)

Karen Lachmann, Kate Mahaut, Grete Olsen og Ulla Barding-Poulsen VM 1947 - fleuret (hold)

Solveig Jørgensen, Karen Lachmann, Kate Mahaut, Grete Olsen, Ulla Barding-Poulsen og Kirsten Suhr-Hansen VM 1948 - fleuret (hold)

Mogens Lüchow VM 1950 - kårde

Karen Lachmann VM 1954 - fleuret

I alt er det blevet til 21 medaljer, men ingen siden 1954.

Eksterne henvisninger 
 Dansk Fægte Forbunds officielle hjemmeside
 Oversigt over danmarksmestre siden 1904, damer
 Oversigt over danmarksmestre siden 1904, herrer

Fægte-Forbund
Fægtning i Danmark
Chip og Chap

Chip og Chap (engelsk: Chip and Dale) er en tegnefilms- og tegneserie-duo bestående af to antropomorfiske jordegern skabt af The Walt Disney Company i 1943.

Chip og Chap er brune, den ene har en sort snude, den anden har en plysset hovedtop og stor rød snude og er lidt mere skør end Chip. De er i filmene især kendetegnet ved at være drilagtige og er som sådan fjender af både Anders And og Mickey Mouses hund Pluto. Der er dog lavet film med dem som hovedfigurer, hvor de ofte skændes.

I tegneserierne er de som i filmene bifigurer til Anders And, men har dog også deres egne serier, hvor de nogen gange kan være snedige og hjælpe andre af skovens dyr i nød.

De har også optrådt som hovedpersoner i seiren om Nøddepatruljen, hvor de sammen med resten af deres hold bekæmper kriminalitet med en række smarte gadgets og deres egen snarrådighed.

Tegnefilmsserie 

 Chip og Chap: Nøddepatruljen
 Hos Mickey

Tegnefilm 

 Mickeys Magiske Jul - Sneet Inde Hos Mickey
 Mickey Fejrer Jul med Alle sine venner

Kortfilm 

 Anders Ands Ønskejul med Mickey Mouse og Venner
 Disney's Skatkammer
 Vild med Chip og Chap

Eksterne henvisninger 

 
 
 

Anders And-figurer
Tegnefilm fra USA
Jordegern
Bror Kanin

Bror Kanin  viste sig som tegnefilmfigur i den af Walt Disney producerede spillefilm Song of the South, hvor en afroamerikaner fortæller børn eventyr og disse eventyr vises som tegnefilmsekvenser. Han stammer fra gamle sydstatseventyr og er en snedig kanin, der altid vinder over sine fysisk stærkere fjender ved sin klogskab. Sådan blev han også fremstillet i tegneserierne, men her kan han også være uartig og drillesyg og derfor i visse historier nærmere en skurk. Han er også blevet kaldt Morten Hare, når han optræder i historier om Lille Stygge Ulv.

Eksterne henvisninger 

Anders And-figurer
Bror Ræv

Bror Ræv  viste sig som tegnefilmfigur i den af Walt Disney producerede spillefilm Song of the South, hvor en afroamerikaner fortæller børn eventyr og disse eventyr vises som tegnefilmsekvenser. Han er Bror Kanins fjende, der vil fange og æde ham og optræder også som sådan i tegneserierne. Han har ved flere lejligheder indgået alliance med Store Stygge Ulv.

Eksterne henvisninger 
 

Anders And-figurer
Hellerup Fægte-Klub

Hellerup Fægte-Klub (HFK) er en dansk fægteklub, der blev stiftet i 1944. Hellerup Fægte-Klub har lokaler i Hellerup Havn, Strandparksvej 46. Klubbens mål er at udbrede fægtning til alle interesserede. Klubben hører under Dansk Fægte-Forbund (DFF).

Cheftrænere 

Hellerup Fægte-Klub har som en af de eneste danske klubber en fuldtids cheftræner, som varetager den daglige træning og klubbens udvikling.

 2016: Mads Hejrskov (Danmark)
 2014-2015: Ferenc Toth (Ungarn)
 2003-2013: Andrey Klyushin (Rusland)
 2001-2002: Swen Stritmatter (Tyskland)
 1978-2000: Marian Witzcak (Polen)
 1973-1976: Andre Wojcikiewicz (Polen)

Resultater 

Hellerup Fægte-Klub har leveret mange gode resultater gennem tiderne.

I nyere tid har klubben fået en række store resultater. Kårdefægteren Patrick Jørgensen vandt i 2015 bronze til verdensmesterskaberne i Rusland, og sikrede dermed Danmark sin første individuelle medalje til et VM siden 1950'erne. I 2016 opnåede kårdefægteren Frederik Von Der Osten en femteplads til EM i Toruń, og til samme mesterskab blev det danske herre kårdelandshold, bestående af fire fægtere fra HFK, nr. 6 i holdturneringen. Tidligere har Frederik Von der Osten vundet EM-guld for juniorer i 2012 og Verdensranglisten for juniorer samme år.

Af tidligere store fægtere har klubben bl.a. været hjemmebane for Ivan Kemnitz, som gennem sin mere end 40 år lange karriere, heraf de 17 år i Hellerup, nåede at vinde ikke mindre end 44 danmarksmesterskaber, hvilket gør ham til efterkrigstidens mest vindende danske fægter.

I 1996 kvalificerede den femdobbelte verdensmester i femkamp Eva Fjellerup sig til OL i Atlanta, hvor hun sluttede som nr. 32. Syv år senere leverede fleuretfægteren Kasper W. Peterson en af de bedste danske VM-præstationer ved VM i Cuba i 2003, hvor han sluttede som nr. 16.

Den østrigske fleuretfægter Roland Schlosser har ligeleds kvalificeret sig til OL i sin tid i HFK, da han kvalificerede sig til OL i Beijing 2008, samt OL i London i 2012. Roland Schlosser har tidligere vundet EM-bronze i sin tid i klubben.

Eksterne henvisninger 
 Hellerup Fægte-klubs officielle hjemmeside

Fægtning i Danmark
Sportsklubber i København
Fægte-Klub
Etableret i 1944
Ammunition

Ammunition er et militært udtryk for projektil og drivladning i forening. Udtrykket stammer fra fransk og videre fra latin munire (at fremskaffe). Udtrykket anvendes også om sprængstoffer.

I overført betydning betegner ammunition argumenter, som anvendes i en diskussion.

Ordforklaring 

Patroner er ammunition, som er patroneret, dvs. består af et hylster indeholdende drivladning og en fænghætte og et påmonteret projektil. Patroneret ammunition benyttes i våben i størrelse fra pistoler med en kaliber fra 2 mm (kaldet Kolibri), maskinpistoler, rifler og maskingeværer og op til 105 mm haubits eller rekylfri kanon.

Granater er ammunition i form af storkalibrede projektiler, der typisk affyres fra våben som granatkastere, kanoner eller mortérer, eller de kan være håndgranater, som kastes med håndkraft. Moderne granater er fyldt med højeksplosivt sprængstof og de detonerer normalt når de rammer målet. Nogle typer kan indstilles til at eksplodere med forsinkelse, dvs. nogen tid efter at de har truffet målet (fra brøkdele af et sekund indtil flere døgn).

Hagl er normalt mange projektiler der affyres fra samme patron.

Generelt 

Ammunitions design er bestemt af dets formål. Ammunition med projektiler, som er designet til at fragmentere i vævet når det træffer, har siden 1905 været strengt forbudt til brug mod mennesker iflg. Landkrigsreglementet (populærnavn: Genevekonventionen). Denne type projektiler er påbudt til riffeljagt, hvor målet er at dræbe et dyr så hurtigt og effektivt som muligt; i krig ønsker man derimod at sætte modstanderens personel ud af spillet uden at dræbe. Anti-personnel granater indeholder oftest små metalkugler, og er designet til at sprænges i luften over det fjendtlige infanteri, så granatsplinterne kan skade det størst mulige antal fjender.

Panserbrydende ammunition er generelt lavet af et hårdt materiale, og er spidst og tyndt. Brandprojektiler inkluderer granater med hvid fosfor, der brænder kraftigt. Lyssporprojektiler udsender lys og røg på vej mod målet, så skytten kan se det både i dagslys og om natten.

Ammunition, specielt til håndvåben, er specificeret af en stor mængde forskellige betegnelser med mål fra det metriske system og engelske mål som tommer og pund.

Komponenter til ammunition kan deles op i følgende kategorier:

 Eksplosiver og fremdriftsmidler
 Projektiler af enhver slags
 Hylstre

Ammunition oplagres i ammunitionsdepoter.

Moderne tid 
Moderne ammunitionstyper inkluderer ikke kun artilleri og mortérgranater, men i stigende grad flybomber, målsøgende bomber, raketter og missiler.

Se også 

 Skydevåben
 Artilleri
 Automatriffel
 Maskingevær
 Maskinpistol
 Pistol
 Riffel
 Repetérriffel
 7.62 x 51 mm NATO
 5.56 x 45 mm NATO
 9 mm ammunition

 
Våben
Gårdmand Bjørn

Gårdmand Bjørn  også kaldet Bror Bjørn (eng. titel Br'er Bear), viste sig som tegnefilmfigur i den af Walt Disney producerede spillefilm Song of the South, hvor en afroamerikaner fortæller børn eventyr, og disse eventyr vises som tegnefilmsekvenser. Han er her ligesom i tegneserierne om Bror Kanin dennes fjende og som sådan allieret med Bror Ræv, men han er mere naiv og godtroende og derfor let at snyde.

Men han indgår i serier om Lille Stygge Ulv, hvor han er på de godes side, Lille Stygge Ulvs ven og fremstillet som en rar og godmodig bondemand med familie. Det er her man mest bruger navnet Gårdmand Bjørn, mens Bror Bjørn er mere almindeligt i Bror Kanin-serier.

Et af Gårdmand Bjørns gennemgående kendetegn er hans store kølle af massivt egetræ, som han bruger til at forsvare såvel De tre små grise, som sine egne får og høns, når Store Stygge Ulv jager dem. Køllen går i nogle af afsnittene under navnet "Tykke Bertha", og forekommer også i enkelte afsnit med Bror Kanin.
Ironisk nok er det et slag i hovedet fra netop denne kølle, der i afsnittet Den store søde ulv fra Anders And & Co nr. 43/1998 bringer Store Stygge Ulv tilbage til sit sædvanlige grusomme jeg, efter at en ugle havde hypnotiseret ham til at være god og rar.

Eksterne henvisninger 
 

Anders And-figurer
Fiktive bjørne
Sorte September

Sorte September kan henvise til flere artikler:

 Sorte September i Jordan – konflikt mellem palæstinensiske guerilla organisationer og Kong Hussein af Jordan, som begyndte i 1970 og endte i 1971 med udvisningen af PLO til Libanon.

 Sorte September (gruppe) – en palæstinensisk militant gruppe.
Sankt Laurentius Kirkeruin

Sankt Laurentius Kirkeruin ligger på/under Stændertorvet i Roskilde. Tårnet fungerer i dag som rådhustårn.

Historie 
Skt. Laurentius kirke blev opført omkring år 1100. I 1531 valgte man at rive kirken ned, da man øjnede muligheden for at etablere et centralt beliggende torv. Tårnet blev skånet, så klokken fortsat kunne bruges til at styre dagligdagen. I dag markerer fliserne på Stændertorvet omridset af den gamle kirke, hvor kirkeruinen stadigvæk er at finde nedenunder.

Eksterne henvisninger 
 https://sanktlaurentius.dk/

Kirker i Roskilde Amt
Kirker i Roskilde Stift
Bygninger, konstruktioner og anlæg i Roskilde
Nedlagte folkekirker i Danmark
Fredede bygninger, konstruktioner og anlæg i Roskilde Kommune
Kirke- og klosterruiner i Danmark
Gotisk arkitektur i Danmark
Rastapopoulus

Roberto Rastapopoulus  er en græsk superskurk, der er tilbagevendende i tegneserien Tintin, hvor han er hovedfigurens ærkefjende.

Han dukker op første gang i Faraos cigarer som en fredelig rejsende, men i fortsættelsen Den Blå Lotus afsløres han som skurk og leder af en narkoliga. Siden dukker han op i Koks i lasten hvor han bruger dæknavnet Markis de Gorgonzola og støtter en oprørsbevægelse, der også handler med negerslaver. Da han efter Tintins afsløring af hans affærer skal udleveres til politiet, lader han sit skib gå ned og flygter i en ubåd.

Alle tror, at han er død, men siden dukker han op i Rute 714 til Sydney, hvor han bortfører milliardæren Carreidas. Her bliver han nærmere gjort latterlig, da alle hans planer går galt. Han render rundt i lyserødt cowboy-udstyr og opfører sig som et stort pattebarn, især i en scene, hvor han og Carreidas diskuterer, hvem af dem, der er ondest i fuldt påhør af Rastapopoulos' kumpaner (de er dog begge dopet med sandhedsserum). Hans nedtur topper, da han og Allan til sidst bortføres af en UFO og russeren Mik Ezdanitoff, der samtidig redder Tintin og hans venner.

Tintin-figurer
Fiktive skurke
Sorte September (gruppe)

Sorte September ( (BSO), ) var en palæstinensisk terrororganisation, stiftet i 1970, selvom visse historiske kilder antyder, at gruppens medlemmer blev trænet af en lang række af terrorister og attentatmænd lang tid før. Gruppens navn kom fra konflikten, kendt som Sorte September, som begyndte den 16. september 1970, da Kong Hussein af Jordan erklærede militært herredømme som et svar på fedayeens forsøg på at overtage hans kongerige. Dette resulterede i drab på og uddrivelse af tusinder af palæstinensere fra Jordan.

Sorte September begyndte som en lille celle af Fatahs mænd, som var besluttet på at hævne sig mod Kong Hussein og den jordanske hær. Medlemmer fra andre grupper, som PFLP og as-Sa'iqa sluttede sig også til.

Sorte September er mest kendt for kidnapningen og drabene på 11 atleter fra det israelske OL-hold og en tysk politibetjent under Sommer-OL 1972 i München, som blev kendt som München-massakren.

Medlemmer: Leila Khaled, Abu Nidal.

Referencer 

Terrorgrupper
Allan Thompson

Allan Thompson  er en tilbagevendende skurk i Tintin, optræder meget kort i Faraos cigarer, men spiller en større rolle i Krabben med de gyldne klosakse, hvor kaptajn Haddock holdes fast i sit alkoholmisbrug af ham for at han kan bruge deres skib til opiumssmugling. Senere – i Koks i lasten og Rute 714 til Sydney – er han kompagnon til Rastapopoulus. Han er grum og hidsig af natur.

Tintin-figurer
Fiktive skurke
Syldavien

Syldavien er et fiktivt balkanagtigt land fra Tintin-serien, som Tintin redder fra et anslag fra nabolandet Bordurien i Ottokars scepter. I dette hæfte får vi også hele landets historie og kultur beskrevet i en brochure, som Tintin læser i flyet. Siden bliver det herfra, at månerejsen finder sted i Mission til Månen-De første skridt på Månen, og det er igen genstand for et anslag fra Bordurien i Tournesolmysteriet.

Tintin-universet
Fiktive steder
Bordurien

Bordurien er et fiktivt land i Tintin-serien, der styres af en militærjunta og er Hergés andet fiktive land, Syldaviens, værste fjende.

Fiktive steder
Tintin-universet
Khemed

Khemed  er et fiktivt arabisk land i Tintin-serien, som Tintin rejser igennem i Faraos cigarer. Han vender tilbage dertil i Landet med det sorte guld, hvor han første gang møder den fanatiske sheik Bab El-Ehr, den godmodige og lidt koleriske sheik Ben Kalish Ezab og dennes møgforkælede søn Abdallah, der bortføres af dr. Müller. Tintin vender tilbage til Khemed i Koks i lasten. Det er et ørkenland, der præges meget af indre uroligheder og gentagne revolutioner, og de producerer meget olie.

Tintin-universet
Dr. Müller

Dr. Müller  er en tilbagevendende skurk i Tintin-serien, en udpræget kolerisk og ondskabsfuld tysker, som formodentlig er nazist. Han dukker første gang op i Den sorte ø, hvor han bedriver falskmøntneri og formodentlig – i kraft af at hæftet er fra 1930'erne – er ude på at tage magten på De Britiske Øer. Senere dukker han op i Landet med det sorte guld, hvor han bruger dæknavnet professor Smith og saboterer olieproduktionen, og i korte passager i Koks i lasten under dæknavnet Mull Pacha som en del af Rastapopoulus' organisation.

Tintin-figurer
Fiktive skurke
Europamesterskabet i fodbold 1980

Europamesterskabet i fodbold 1980 var det sjette EM i fodbold arrangeret af UEFA. Turneringen blev afholdt i to faser – først en kvalifikation, hvorfra syv hold gik videre til slutrunden sammen med det direkte kvalificerede værtsland, Italien. Slutrunden blev spillet i Italien i perioden 11. – 22. juni 1980.

Der var første gang at slutrunden havde deltagelse af otte hold, og der var også den første slutrunde, hvor værtslandet var udpeget inden kvalifikationen startede og dermed var direkte kvalificeret, uden at skulle spille kvalifikationskampe. Indtil da var værtslandet først blevet udpeget efter kvalifikationen, og slutrunderne havde kun haft deltagelse af fire hold og bestod kun af semifinalerne, bronzekampen og finalen.

Slutrunden fremkaldte ikke megen entusiasme fra tilskuere og tv-seere. Tilskuertallene var generelt lave, pånær i Italiens kampe, og mange hold spillede defensivt, hvilket gav en lang række kedelige kampe. Hooliganisme, der allerede var en stigende problem i 1970'erne, kom igen i overskrifterne i forbindelse med den indledende gruppekamp mellem England og Belgien, hvor politiet måtte anvende tåregas mod tilskuere, hvilket forsinkede kampens start.

De eneste lyspunkter var en ny generation af vesttyske stjerner som Hans-Peter Briegel, Horst Hrubesch, Hansi Müller og Karl-Heinz Rummenigge, og den inspirerede indsats af et offensivt indstillet belgisk hold (med de kommende stjerner Jan Ceulemans, Eric Gerets, Jean-Marie Pfaff og Erwin Vandenbergh), som uventet nåede finalen, hvor de dog tabte til Vesttyskland med 2-1. Horst Hrubesch scorede sejrsmålet for tyskerne to minutter før tid.

Kvalifikationsturnering 
De 31 deltagende hold var inddelt i syv kvalifikationsgrupper. De syv gruppevindere gik videre til slutrunden.

Slutrunde

Indledende runde 
De otte hold blev inddelt i to grupper med fire hold, hvorfra vinderne gik videre til finalen, mens toerne gik videre til bronzekampen (altså ingen semifinaler).

Bronzekamp

Finale

Stadioner 

{| class="wikitable" style="text-align:center;" width="300px"
! Stadion
! By
! Kapacitet
|-
| align="left"|Stadio Olimpico
| Rom
| 86.500
|-
| align="left"|Giuseppe Meazza
| Milano
| 85.700
|-
| align="left"|Stadio San Paolo
| Napoli
| 72.800
|-
| align="left"|Stadio Comunale
| Torino
| 50.000
|}

Statistik

Målscorer 

3 mål
 Klaus Allofs

2 mål
 Horst Hrubesch
 Zdenek Nehoda
 Kees Kist

1 mål
 Jan Ceulemans   
 Julien Cools
 Eric Gerets
 René Vandereycken
 Ladislav Jurkemik 

 Antonín Panenka
 Ladislav Vízek
 Trevor Brooking  
 Ray Wilkins
 Tony Woodcock
 Karl-Heinz Rummenigge 
 Nikos Anastopoulos
 Francesco Graziani 
 Marco Tardelli
 Johnny Rep 
 Willy van de Kerkhof
 Dani
 Quini

Europamestrene 
 Målmand: Harald Schumacher.
 Forsvar: Bernard Dietz, Bernd Förster, Karl-Heinz Förster, Manfred Kaltz.
 Midtbane: Hans-Peter Briegel, Bernhard Cullmann, Felix Magath, Lothar Matthäus, Caspar Memering, Hansi Müller, Bernd Schuster, Uli Stielike, Mirko Votava.
 Angreb: Klaus Allofs, Karl Del'Haye, Horst Hrubesch, Karl-Heinz Rummenigge.
 Træner: Jupp Derwall.
Geofagi

Geofagi (græsk: geo- jord og fageia- spisning) er betegnelsen for en sygelig tendens til at spise jord, ler, kalk og aske. En person som lider af geofagi kaldes en geofag.

Geofagi forekommer hos nogle dyr og kan være normal adfærd blandt disse. Geofagi optræder også hos mennesker, oftest i landdistrikter og i præ-industrisamfund og oftest hos børn og gravide kvinder. Geofagi hos mennesker er muligvis forbundet med spiseforstyrrelsen pica, der i Diagnostic and Statistical Manual of Mental Disorders (DSM) beskrives som en abnorm trang til at indtage ikke-nærende elementer.

Referencer 

Psykologi
Sygdomme
Nestor (tegneserie-hushovmester)

Nestor  er en bifigur i Tintin-serien, hvor han er hushovmester på slottet Møllenborg, først hos skurkene brødrene Fugl, siden hos kaptajn Haddock.

Tintin-figurer
Bolivar

Bolivar eller Bolívar kan hentyde til:

 Simón Bolívar – en latinamerikansk frihedskæmper
 Bolivar (møntfod) – møntfoden i Venezuela
 Bolivia – et land i Sydamerika opkaldt efter Simón Bolívar
 Bolívar (delstat) – en delstat i Venezuela
 Bolívar (Ecuador) – en provins i Ecuador
 Bolívar (fodboldspiller) – en brasiliansk fodboldspiller, som spiller for AS Monaco
 Bolivar (Missouri) – by i Missouri, USA
General Tapioca

General Tapioca  er en bifigur i Tintin-serien, hvor han er general Alcazars modstander. Han nævnes dog kun i Det knuste øre, De 7 krystalkugler, Koks i lasten, først i Tintin og picaroerne får vi ham at se.

Tintin-figurer
Lidelse

Lidelse er en bredt defineret negativ tilstand. Oplevelsen er oftest associeret med en form for smerte og elendighed, men enhver form for tilstand kan være lidelse, hvis den subjektive oplevelse fremkalder modvilje. Antonymer indbefatter glæde og velbehag.

Mens smerte er et biologisk eller mentalt fænomen, der kan forklares inden for lægevidenskab, hævder flere idehistorikere, filosoffer, sociologer, psykologer og andre, at lidelsen må forstås på en kulturel baggrund: Forekomsten af lidelse må således forstås ud fra kulturelle betingelser, ligesom den subjektive oplevelse af lidelse er påvirket af kulturelle forhold.

Lidelse i de store trosretninger

Jødedom 
I Det Gamle Testamente indgår der i Jobs Bog en beskrivelse af lidelsens natur og mening.

Katolicisme 
I den romersk-katolske kirke er lidelse et resultat af menneskets ondskab. Igennem korsfæstelsen tog Jesus lidelsen på sig, frelste menneskeheden fra dets synder og indstiftede en ny pagt mellem Gud fader og mennesket.

Litteratur 

 Eriksson, Katie (2010): “Det lidende menneske”. Munksgaard 
 Sørensen, Anders Dræby & Hans Jørgen Thomsen (red)(2015): “Det svære liv, lidelsen i den moderne kultur”. Aarhus: Aarhus Universitetsforlag

Referencer 

 
Følelser
Puerto Princesa City

Puerto Princesa City er hovedbyen på øen og i provinsen Palawan. Byens befolkning er på 161.912 og består af 33.306 husholdninger (2002). Byen er kendt for sine krokodille-farme, undergrundsfloder og dykkersport.

District 
  

Byer på Filippinerne
Nestor

Nestor er et navn af græsk oprindelse, og det kan betegne flere personer:
 Nestor (mytologi) – en konge i græsk mytologi, som bl.a. optræder i Homers Iliade og Odyssé. Efter ham er opkaldt:
 Nestor (asteroide) – en af de trojanske asteroider
 Nestor (titel) – den ældste eller mest erfarne, f.eks. i en forsamling eller inden for et fag, kaldes en nestor efter den græske konge, som var den ældste af kongerne ved Troja
 Nestorius – en græsk kirkelærer i det femte århundrede
 Nestor (krønikeskriver) - en munk fra Huleklostret i Kijev, der omkring 1113 angiveligt forfattede Nestorkrøniken (Beretningen om de Svundne År)
 Nestor (tegneserie-hushovmester) – hushovmester på Møllenborg i tegneserien Tintin
 Néstor Kirchner – Argentinas tidligere præsident
 Nestor (Langt fra Las Vegas) –  afsnit i sæson fire af Langt fra Las Vegas
 Nestor (slægt) – slægt af papegøjer indeholdende arterne kea og kaka